Návrh VZN vyvesený na úradnej tabuli v obci Nový Salaš	dňa:    21.10.2019
VZN vyvesené na úradnej tabuli v obci Nový Salaš		dňa:   27.11.2019
VZN nadobúda účinnosť						dňa:   01.01.2020 
VZN schválené Obecným zastupiteľstvom				dňa:   27.11.2019

Obecné zastupiteľstvo v Novom Salaši na  základe § 6 zák. SNR č. 369/1990 Zb. o obecnom zriadení v znení neskorších predpisov a zák. č.  582/2004  Z. z. zákona č.538/2007 Z.z.  o miestnych daniach   v  y  d  á  v  a   pre   územie  obce Nový Salaš   toto

V Š E O B E C N E    Z Á V Ä Z N É    N A R I A D E N I E

č.  5/2019

o miestnych  daniach
na   území   obce   NOVÝ SALAŠ

I.  č a s ť
ÚVODNÉ  USTANOVENIA

§  1

(1) Toto  všeobecne  záväzné  nariadenie (ďalej len „VZN“) upravuje podrobne podmienky ukladania miestnych daní (ďalej len „miestne dane“)   na území obce Nový Salaš.

(2) Obec Nový Salaš na svojom území ukladá tieto miestne dane:
a/ daň z nehnuteľností,
b/ daň za psa,
c/ daň za užívanie verejného priestranstva,
d/ daň za ubytovanie
e/ daň za predajné automaty
f/ daň za nevýherné hracie prístroje

(3) Zdaňovacím  obdobím miestnych daní  a to dane z nehnuteľností, dane za psa, dane za predajné automaty, dane za nevýherné hracie prístroje  je kalendárny rok.

II.	č a s ť
Miestne dane 

           Daň z nehnuteľností

      § 2
	Daň z nehnuteľností zahŕňa
a/ daň z pozemkov,
b/ daň zo stavieb,
c/ daň z bytov a z nebytových priestorov v bytovom dome (ďalej len „daň z bytov“).

§ 3
Daň z pozemkov

(1) Daňovníkom dane z pozemkov sú tí, ktorí sú uvedení v ustanovení § 5 zák. č.  582/2004 Z. z. a zák. č.538/2007 Z.z. o miestnych daniach   a   miestnom   poplatku   za   komunálne   odpady    a   drobné   stavebné  odpady (ďalej len „zákon o miestnych daniach“).

(2) Predmetom dane z pozemkov sú pozemky na území obce Nový Salaš v členení podľa § 6 ods. 1 až 6 zákona o miestnych daniach.

(3) Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k  l. januáru zdaňovacieho obdobia.    Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

(4) Všeobecná ročná sadzba dane z pozemkov je pre jednotlivé druhy pozemkov nasledovná
									
a/ orná pôda, chmeľnice, vinice, ovocné sady, trvalé trávnaté porasty 	 1,25 % zo základu dane,
b/ záhrady									 0,50 % zo základu dane,
c/ zastavané plochy a nádvoria, záhrady                            	  	             0,50 %  zo základu dane,
d/ lesné pozemky, na ktorých sú hospodárske lesy                                2,30  % zo základu dane,
e/ rybníky s chovom rýb a ost. hospodárske využívané  vodné plochy   1,25 % zo základu dane,
f/ stavebné pozemky      							  1,25 % zo základu dane,
g/ ostatné plochy okrem stavebných pozemkov				  1,25% zo základu dane. 

§ 4
Daň zo stavieb
(1) Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.
(2) Predmetom dane zo stavieb sú stavby na území obce Nový Salaš, ktoré majú jedno alebo viac nadzemných alebo podzemných podlaží alebo ich časti spojené so zemou pevným základom, na ktoré bolo vydané kolaudačné rozhodnutie a ak sa takéto rozhodnutie nevydalo, tie stavby alebo ich časti, ktoré sa skutočne užívajú. Ak bolo na stavbu vydané kolaudačné rozhodnutie, na daňovú povinnosť nemá vplyv skutočnosť, že sa stavba prestala užívať.
(3) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby.
 (4) Ročná sadzba dane zo stavieb je 0,033 € za každý aj začatý m2 zastavanej plochy.
(5) V časti obce Nový Salaš je sadzba dane zo stavieb nasledovná : 
a/ stavby na bývanie a ostatné stavby tvoriace príslušenstvo hlavnej stavby 	0,050   €/m2
    za každé ďalšie podlažie								0,033   €/m2
b/ stavby na pôdohospodársku produkciu, skleníky, stavby využívané na		
    skladovanie vlastnej pôdohospodárskej produkcie, stavby pre vodné
    hospodárstvo okrem stavieb na skladovanie inej ako vlastnej 
    pôdohospodárskej produkcie a stavieb na administratívu  			0,050 €/m2
c/ stavby rekreačných a záhradkárskych chát a domčekov na individuálnu 
    rekreáciu 								                        0,166 €/m2
    za každé ďalšie podlažie 						                        0,033 €/m2
d/ samostatne stojace garáže a samostatné stavby hromadných garáží a stavby
    určené alebo používané na tieto účely, postavené mimo bytových domov         0,166 €/m2
e/ priemyselné stavby a stavby slúžiace energetike, stavby slúžiace stavebníctvu
    okrem stavieb na skladovanie a administratívu 			            	0,266 €/m2
f/ stavby na ostatnú podnikateľskú a zárobkovú činnosť, skladovanie 
   a administratívu								            0,498 €/m2
g/ ostatné stavby  								            0,166 €/m2
    s tým, že v tomto prípade sa nepoužije všeobecná ročná sadzba uvedená
    v odseku 4 tohto ustanovenia.

(6) Sadzba dane podľa odseku 5 písm. a/, b/, c/,d/, e/, f/, g/ tohto ustanovenia sa pri viacpodlažných stavbách zvyšuje o 0,033 € za každý aj začatý m2 zastavanej plochy za každé ďalšie nadzemné podlažie.

§ 5
Daň z bytov
(1) Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.
(2) Predmetom dane z bytov v bytovom dome na území obce Nový Salaš, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.
(3) Základom dane z bytov je výmera podlahovej plochy bytu alebo nebytového priestoru v m2.  
(4) Ročná sadzba dane z bytov je ......,- Eur za každý aj začatý m2 zastavanej plochy bytu a nebytového priestoru. 

§ 6
Spoločné ustanovenia pre daň z nehnuteľností

(1) Daňová povinnosť vzniká 1. januára zdaňovacieho obdobia nasledujúceho po zdaňovacom období , v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľnosti. Ak sa daňovník stane vlastníkom nehnuteľností 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľností je rozhodujúci stav k l. januáru zdaňovacieho obdobia. 
Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dní, v ktorom sa vydražiteľ stal vlastníkom nehnuteľnosti.
(2) Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti  rozhodujúce pre vznik alebo zánik daňovej povinnosti k dani z nehnuteľností  a každú zmenu týchto skutočností do 30 dní odo dňa, keď tieto skutočnosti alebo ich zmeny nastali.
(3) Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť, ak zákon o miestnych daniach neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností. 
Za zmeny skutočností  rozhodujúcich na vyrubenie dane sa nepovažuje zmena sadzieb dane z nehnuteľností. Daňovník, ktorý nadobudne nehnuteľnosť vydražením v priebehu zdaňovacieho obdobia, je povinný podať priznanie do 15 dní odo dňa vzniku daňovej povinnosti.
Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 3 a § 13 ods. 2), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.
(4) Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať. 
(5) Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu alebo fyzickú osobu, ktorá je podnikateľom, je povinný uviesť aj obchodné meno alebo názov, identifikačné číslo a sídlo alebo miesto podnikania. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného  predpisu.
(6) Daň z pozemkov, daň zo stavieb a daň z bytov vyrubí správca dane každoročne do 15. marca bežného zdaňovacieho obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona o miestnych daniach.

(7) Oslobodenie od dane a zníženie dane
- oslobodenie od dane z pozemkov  sú močiare, rašeliniska, futbalové ihrisko

- zníženie dane z rodinných domov, bytov  na 50 % svojho podielu daňovej povinnosti pre občana  s ťažkým zdravotným postihnutím, ktorý je vlastníkom domu (bytu) a v ňom býva.

- zníženie dane na 50% daňovej povinnosti za garáž a stavbu určenú na garážovanie pre občanov – držiteľov preukazu občana s ťažkým zdravotným postihnutím, alebo bezvládnym občanom, vlastníkom garáže a auta slúžiaceho pre ich prepravu.

- Doklady preukazujúce dôvody zníženia dane a písomnú žiadosť je daňovník povinný predložiť do termínu na podanie daňového priznania na príslušné zdaňovacie obdobie, na ktoré si prvýkrát uplatňuje zníženie dane.

(8) Vyrubená daň z nehnuteľností je splatná do  15 dní odo dňa nadobudnutia právoplatnosti platobného výmeru.

Daň za psa
§ 7

(1) Predmetom dane za psa je pes starší ako 6 mesiacov chovaný fyzickou osobou alebo právnickou osobou. 
Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby a pes, ktorého vlastní občan s ťažkým zdravotným postihnutím pre svoj doprovod.                                                       
(2) Daňovníkom je fyzická osoba alebo právnická osoba, ktorá je  vlastníkom psa alebo držiteľom psa, ak sa nedá preukázať, kto psa vlastní. 
(3) Základom dane je počet psov. 
(4) Sadzba  dane  je  10,-  € za  jedného psa a kalendárny rok. 
(5) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.  
(6) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. 
Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. 
Písomné oznámenie sa doručuje dvojmo na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa, druhy vykonaných veterinárnych očkovaní .
(7) Spôsoby preukazovania vzniku daňovej povinnosti:
a/   vyplní priznanie k poplatku za psa
b/ ..................................................... .

(8) Spôsoby preukazovania zániku daňovej povinnosti:
a/  čestné vyhlásenie, že pes zahynul ,
 (9) Daň za psa obec po prvý krát vyrubí platobným výmerom. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.  

(10) Spôsoby vyberania dane:
a/ v hotovosti do pokladne obecného úradu,
b/  na účet obecného úradu vedený vo VÚB a.s. Košice- centrum .
c/ doklady preukazujúce dôvody zníženia dane a písomnú žiadosť je daňovník povinný predložiť do termínu na podanie daňového priznania na nasledujúce zdaňovacie obdobie na ktoré si prvýkrát uplatňuje zníženie dane.

Daň za užívanie verejného priestranstva
§ 8
 	(1) Verejným priestranstvom na účely tohto VZN sú verejnosti prístupné pozemky vo vlastníctve obce Nový Salaš, ktorými sa rozumejú nasledovné miesta:
a/ hlavné   (štátne)  a  všetky   vedľajšie  (miestne)  cestné komunikácie  v  celej  svojej  dĺžke          
    a  v  šírke od krajnice po krajnicu,
b/ vybudovaný  chodník, príp. aj  upravená plocha pre  chodenie obyvateľov na celom území  
    obce,
(2) Vyhradenými priestormi verejného priestranstva na dočasné parkovanie motorového vozidla v obci Nový Salaš sú:
a/  krajnice obecnej komunikácie ,
              (3) Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.
(4) Osobitným  užívaním  verejného  priestranstva  sa podľa tohto VZN rozumie 
a/ umiestnenie zariadenia slúžiaceho na poskytovanie služieb, 
b/ umiestnenie stavebného zariadenia, predajného zariadenia, zariadenia cirkusu, zariadenia     
    lunaparku a iných atrakcií, 
c/ umiestnenie skládky, 
d/ trvalé parkovanie vozidla mimo stráženého parkoviska,
 (5) Daňovníkom je fyzická osoba alebo právnická osoba, ktorá verejné priestranstvo užíva.
(6) Základom dane za užívanie verejného priestranstva je výmera užívaného verejného priestranstva v m2  alebo parkovacie miesto.
(7) Sadzbu  dane  za užívanie  verejného priestranstva je 0,663 € za  každý aj  začatý m2  osobitne  užívaného verejného priestranstva a za každý aj začatý deň.  
Za dočasné parkovanie motorového vozidla je sadzba 0,331 € za každú aj začatú hodinu a jedno parkovacie miesto.
(8) Daňová povinnosť vzniká začatím užívania verejného priestranstva a zaniká ukončením užívania verejného priestranstva. 
Daňovník je povinný  osobne   alebo  písomne  podať oznámenie o začatí užívania verejného priestranstva Obecnému úradu v Novom Salaši - a to  pred  začatím  osobitného  užívania  verejného priestranstva, výnimočne v deň,  v ktorom  sa má  realizovať užívanie verejného priestranstva. 
Daňovník je tiež povinný ohlásiť do 3 dní každú skutočnosť, ktorá  má  alebo  môže  mať  vplyv  na  výšku  stanovenej, resp. zaplatenej dane. Daňovník je povinný oznámiť Obecnému úradu v Novom Salaši skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.
(9) Miestnu daň obec vyrubí  rozhodnutím  a splatnosť sa stanovuje nasledovne:
a/ jednorázovo v hotovosti do pokladne obecného úradu,
b/ pri  dobe užívania verejného  priestranstva najviac 15 dní pri ohlasovaní vzniku poplatkovej povinností na Obecnom úrade v Novom Salaši ,
c/ pri  dobe užívania verejného  priestranstva dlhšie ako 15 dní  a to týždennými  alebo mesačnými splátkami, pričom  termín a spôsob splátok  určí poverený  zamestnanec správcu miestnej dane na Obecnom  úrade v Novom Salaši pri  ohlásení vzniku  daňovej povinnosti daňovníkom.

Daň za ubytovanie
§ 9

(1) Predmetom dane za ubytovanie je odplatné prechodné ubytovanie fyzickej osoby v zariadení poskytujúcom služby prechodného ubytovania.
(2) Daňovníkom je fyzická osoba, ktorá sa v zariadení odplatne prechodne ubytuje.
(3) Základom dane je počet prenocovaní. 
(4) Sadzba dane  je .............. ,-Eur na osobu a prenocovanie. 
(5) Platiteľom dane je prevádzkovateľ zariadenia, ktorý odplatné prechodné ubytovanie poskytuje. 
O vybratej dani vedie  prevádzkovateľ  evidenciu  v "knihe ubytovaných". Daň za ubytovanie prevádzkovateľ vyberá pri nástupe daňovníka do zariadenia, v hotovosti a v slovenských korunách. 
O zaplatení dane prevádzkovateľ vypíše príjmový pokladničný doklad s predpísanými náležitosťami. 

(6) Daň prevádzkovateľ  odvádza  obecnému úradu nasledovným spôsobom :
a/ do príručnej pokladne obecného úradu ,
b/na účet obecného úradu vedený vo VÚB, a.s. Košice- centrum.

Daň za predajné automaty
§ 10

(1) Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“).

(2) Daňovníkom je fyzická osoba alebo právnická osoba, ktorá predajné automaty prevádzkuje.
(3) Základom dane je počet predajných automatov.
(4) Sadzba dane je 33,193 € za jeden predajný automat a kalendárny rok.
(5) Daňová povinnosť vzniká dňom začatia prevádzkovania predajných automatov a zaniká dňom ukončenia ich prevádzkovania.  
(6) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia. 
Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. 
Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Novom Salaši .  Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu predajného automatu, miesto prevádzkovania,. Písomné oznámenie pri zániku daňovej povinnosti obsahuje – identifikačné údaje daňovníka, identifikáciu predajného automatu, miesto doterajšieho prevádzkovania.
(7) Daň obec vyberá nasledovným spôsobom :
a/ do príručnej pokladne obecného úradu ,
b/na účet obecného úradu vedený vo VÚB, a.s. Košice- centrum
(8) Na účely výberu dane prevádzkovateľ je povinný viesť nasledovnú preukaznú evidenciu ohľadne každého predajného automatu osobitne:
a/ výrobné číslo predajného automatu,

Daň za nevýherné hracie prístroje
§  11

(1) Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).  
(2) Nevýherné hracie prístroje sú:
a) elektronické prístroje na počítačové hry,
b) mechanické prístroje, elektronické prístroje, automaty a iné zariadenia na zábavné hry. 
(3) Daňovníkom je fyzická osoba alebo právnická osoba, ktorá nevýherné hracie prístroje prevádzkuje. 
(4) Základom dane je počet  nevýherných hracích prístrojov. 
(5) Sadzba dane je 66,387 € za jeden nevýherný hrací prístroj a kalendárny rok.
(6) Daňová povinnosť vzniká dňom začatia prevádzkovania nevýherných  hracích prístrojov a zaniká dňom ukončenia ich prevádzkovania.  

(7) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia. 
Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. 
Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v . Novom Salaši . Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania.  Písomné oznámenie pri zániku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto doterajšieho prevádzkovania.  

(8) Daň obec vyberá nasledovným spôsobom :
a/ do príručnej pokladne obecného úradu ,
b /na účet obecného úradu vedený vo VÚB, a.s. Košice- centrum

(9) Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:
a/ výrobné číslo nevýherného hracieho prístroja, 

III.  č a s ť
        Spoločné  a  záverečné  ustanovenia
§  13

        Spoločné ustanovenia

(1) Správu miestnych daní vykonáva   obec   Nový Salaš prostredníctvom starostu obce a poverených zamestnancov obce   Nový Salaš  . 
(2) Postavenie povereného zamestnanca obce - správcu dane z nehnuteľnosti nemá hlavný kontrolór obce Nový Salaš. 

§ 14
Záverečné  ustanovenia

(1) Pokiaľ  v  tomto  všeobecne  záväznom  nariadení nie je podrobnejšia úprava,  odkazuje sa na zákon o miestnych daniach č. 582/2004 v  znení neskorších predpisov a zákon č. 563/2009 o správe daní (daňový poriadok) v znení neskorších predpisov. 
(2) Na  tomto všeobecne záväznom nariadení obce Nový Salaš  sa uznieslo Obecné zastupiteľstvo v Novom Salaši a to 27.11.2019 uznesením č. 41/2019.
(3) Dňom  účinnosti tohto  všeobecne  záväzného nariadenia sa zrušuje  Všeobecne  záväzné nariadenie obce č. 4/2016 zo dňa 13.12.2016 o   miestnych daniach a o miestnom poplatku za komunálne odpady a drobné stavebné odpady.
 (4) Zmeny a  doplnky tohto  všeobecne záväzného  nariadenia schvaľuje Obecné zastupiteľstvo v Novom Salaši.
 (5) Toto všeobecne záväzné nariadenie nadobúda účinnosť dňom 1.1.2020

v.r.Ing. Andrea Michalková
       starostka obce